**INFORMAŢII EXAMINĂRI**

Va informăm că examinarea la proba teoretică pentru obținerea permisului de conducere se desfășoară la sediul SPCRPCIV BUCUREȘTI din Șoseaua Pipera nr. 49, sector 2.

Pentru examinarea la proba teoretică pentru obținerea permisului de conducere fiecare candidat trebuie să înregistreze dosarul la unul din ghișeele serviciului, pe bază de bon de ordine sau programare online. După înregistrarea dosarului se poate prezenta la examen la sala de examinare teoretică începând cu aceeași zi.

După promovarea examinării teoretice candidatul se poate programa la examen prin intermediul platformei informatice care afișează locurile disponibile, prin intermediul școlii de șoferi absolvite sau cu sprijinul lucrătorilor de la ghișeele serviciului.

În cazul în care candidatul a fost declarat respins la proba teoretică acesta poate susține un nou examen teoretic cel mai devreme în a 16 zi calendaristică de la susținerea celui anterior. În acest caz candidatul se prezintă direct la sala de examinare teoretică pentru obținerea permisului de conducere.

Examenele teoretic și practic pentru obținerea permisului de conducere se pot susține în termen de un an de la data absolvirii scolii de șoferi.

Candidatul trebuie să aibă în atenție următoarele:

* Documentele din dosar să fie valabile la data înregistrării dosarului (cazier, fișă medicală, act identitate, viză de flotant) precum și la data susținerii probelor teoretică și practică;
* În cazul adăugării de categorii, permisul de conducere trebuie să fie valabil la data susținerii probelor;
* Se interzice prezentarea la examen cu mijloace informatice de comunicare (telefoane mobile, camere video, căști);

*Activitatea de examinare pentru obținerea permisului de conducere este reglementată de acte normative speciale și de Ordinul Prefectului privind examinarea pentru obținerea permisului de conducere pe care îl găsiți afișat pe site-ul Instituției Prefectului Municipiului București.*